יורגוס לנתימוס

גאורגיוס "יורגוס" לנתימוס (ביוונית: Γιώργος Λάνθιμος; נולד ב-23 בספטמבר 1973) הוא במאי, מפיק ותסריטאי קולנוע יווני.

סרטו "מסכנים שכאלה" משנת 2023 זכה בפרס אריה הזהב בפסטיבל הסרטים של ונציה.

לנתימוס נודע במיוחד גם בזכות סרטיו ״שיני כלב״, ״הלובסטר״ ו-״המועדפת״ עליהם היה מועמד לארבעה פרסי אוסקר.

== ביוגרפיה ==
לנתימוס נולד בפנגראטי שבאתונה בירת יוון. אביו, אנטוניס לנתימוס, היה שחקן כדורסל מקצועי ששיחק בפנגראטי BC ובנבחרת יוון בכדורסל<ref></ref> לאחר שסיים את לימודיו בבית הספר, לנתימוס הלך בדרכו של אביו והיה גם שחקן כדורסל בקבוצת פנגראטי BC<ref></ref> תוך כדי לימודי מנהל עסקים. בהמשך עזב את הלימודים, פרש מקבוצת הכדורסל והחל ללמוד בימוי בביה״ס סטברוקוס לקולנוע וטלוויזיה שבאתונה (HCTSS).

== קריירה ==
במהלך שנות ה-90 ביים לנתימוס סדרה של קליפים עבור להקות תיאטרון ומחול יווני. בשנים אלו הוא ביים גם כמה פרסומות בטלוויזיה, סרטים קצרים והצגות תיאטרון ניסיוניות.<ref name="raindance_short_bio"></ref> בנוסף לכך, היה גם חבר בצוות היצירתי של טקס הפתיחה והסיום של אולימפיאדת אתונה בשנת 2004.<ref name="raindance_short_bio" /><ref name="PressKit"></ref>

בשנת 2001 החלה הקריירה הקולנועית של לנתימוס בסרט ״חברי הטוב ביותר״ אותו ביים יחד עם לאקיס לזופולוס, ועם הסרט הניסיוני ״קינטה״ שהוקרן בבכורה בפסטיבל טורונטו ב-2005.<ref name="athensnews dogtooth"></ref>

בשנת 2009 סרטו העלילתי השלישי, ״שיני כלב״, זכה בפרס במסגרת ״מבט מסוים״ בפסטיבל קאן<ref name="Prizes' announcement"></ref><ref name="indiewire2009"></ref> והיה מועמד לפרס האוסקר לסרט הזר הטוב ביותר בטקס האוסקר ה-83.<ref name="Oscar Nominees"></ref>

בשנת 2011 סרטו העלילתי הרביעי, ״הרי האלפים״, זכה בפרס אוסלה לתסריט הטוב ביותר בפסטיבל הסרטים הבינלאומי של ונציה.<ref></ref>

התסריט לסרטו החמישי של לנתימוס, ״הלובסטר״, זכה בפרס ARTE הבינלאומי לשנת 2013 כפרויקט ה-CineMart הטוב ביותר בפסטיבל הסרטים הבינלאומי ה-42 של רוטרדם.<ref></ref> הסרט גם נבחר להתחרות על דקל הזהב בפסטיבל קאן 2015<ref name="2015Cannes"></ref> וזכה בפסטיבל בפרס חבר השופטים.<ref></ref><ref></ref>

בשנת 2017 יצא סרטו "להרוג אייל קדוש", שעלילתו מתכתבת עם המחזה היווני "איפגניה בטאוריס". בסרט מככבים קולין פארל וניקול קידמן.

בשנת 2018 הוקרן סרטו ״המועדפת״ בפסטיבל ונציה שם זכה בפרס הגדול של חבר השופטים. הסרט זכה במספר המועמדויות הרב ביותר בטקס האוסקר ה-91, עשר מועמדויות, כולל מועמדויות לסרט הטוב ביותר ולבמאי הטוב ביותר.<ref></ref> בסרט מככבות אוליביה קולמן, אמה סטון ורייצ'ל וייס.

== השפעות וסגנון ==
סרטיו של לנתימוס נחשבים כסרטים קשים לעיכול ושויכו לגל הסרטים היווני החדש, ״הגל היווני המוזר״ (Greek Weird Wave).<ref></ref> הסרטים מהגל בוחנים סוגיות פוליטיות ותרבותיות בדרכים מטרידות ושילוב אבסורד וגרוטסקיות. בראיון עמו לנתימוס סיפר שסרטיהם של רובר ברסון, סטנלי קובריק, ג'ון קסאווטס, לואיס בוניואל וז'אן-לוק גודאר השפיעו עליו, אך אינו בטוח עד כמה השפעתם מופיעה בסרטיו.<ref></ref>

== חיים אישיים ==
בשנת 2013 לנתימוס נישא לשחקנית היוונית-צרפתייה אריאן לאבד.<ref></ref><ref></ref>

== פילמוגרפיה ==
=== סרטים באורך מלא ===
{| class="wikitable"
!שנה
!שם
!תפקיד
|-
|2001
|חברי הטוב ביותר
|במאי
|-
|2005
|קינטה
|במאי ותסריטאי
|-
|2009
|שיני כלב
|במאי, מפיק ותסריטאי
|-
|2011
|הרי האלפים
|במאי, מפיק ותסריטאי
|-
|2015
|הלובסטר
|במאי, מפיק ותסריטאי
|-
|2017
|להרוג אייל קדוש <small>(אנ')</small>
|במאי, מפיק ותסריטאי
|-
|2018
|המועדפת
|במאי ומפיק
|-
|2023
|מסכנים שכאלה
|במאי ומפיק
* מועמד פרס איגוד מבקרי הקולנוע האמריקאי לבמאי הטוב ביותר <small>(2024)</small>
* מועמד פרס האקדמיה האוסטרלית לאמנויות הקולנוע והטלוויזיה (בינלאומי) לבימוי הטוב ביותר <small>(2024)</small>
* מועמד פרס אוסקר לבמאי הטוב ביותר <small>(2024)<ref></ref></small>
|-
|TBA
|סוג של חסד
|במאי, מפיק ותסריטאי
|}

== קישורים חיצוניים ==

* 

* 

== הערות שוליים ==

2022 01
קטגוריה:מפיקי קולנוע יוונים
קטגוריה:במאי קולנוע יוונים
קטגוריה:תסריטאי קולנוע יוונים
קטגוריה:במאי וידאו קליפים יוונים
קטגוריה:יוונים שנולדו ב-1973